Diari Oficial de la Generalitat Valenciana


Sumari del DOGV 8088, del 20-07-2017 (2017/5882)

Informe ambiental territorial i estratègic del Pla de reforma interior i estudi de detall per a regular la implantació de l'ús comercial en la carretera Moraira-Calp, 171.
---------------------------------------------------------------------------------------------------------------------------------------------------------------------------

### Dades del document

Número de DOGV
:   8088

Data del DOGV
:   20-07-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/5882


Data del document
:   26-06-2016

Organisme emissor
:   Ajuntament de Teulada

Tipus de document
:   Anunci

Descriptors 

:   * Teulada
    * pla d'urbanisme
    * administració local

Informe ambiental territorial i estratègic del Pla de reforma interior i estudi de detall per a regular la implantació de l'ús comercial en la carretera Moraira-Calp, 171. [2017/5882]  
En data 26 de juny de 2017, s'ha dictat la Resolució número 1625/2017 de l'òrgan ambiental i territorial municipal de l'Ajuntament de Teulada del tenor següent:  
«Antecedents  
Per Resolució de la Junta de Govern Local de data 7 d'abril de 2017 es va acordar admetre a tràmit la proposta de Pla de reforma interior i estudi de detall, així com els seus respectius documents ambientals estratègics, a instàncies de la mercantil Hermanos Forart, SL, així com remetre a l'òrgan ambiental de l'Ajuntament de Teulada la sol·licitud i documentació acompanyada, perquè procedira segons disposen els articles 50.3r i 4t, i 51 de la Llei d'ordenació del territori, urbanisme i paisatge (LOTUP).  
Per Resolució de l'òrgan ambiental de l'Ajuntament de Teulada de data 28 d'abril de 2017 es va considerar correcta la documentació presentada per la mercantil Hermanos Forart, SL, als efectes del que disposa l'article 50 de la LOTUP, i es va acordar iniciar el període de consultes previst en l'article 51.1r de la LOTUP, instar el consultor contractat per l'Ajuntament perquè, una vegada transcorregut el període de consultes, elabore informe tecnicojurídic sobre els instruments de planejament presentats, tant des de la perspectiva de la seua adequació a la legislació urbanística i la normativa municipal, com als efectes de l'annex VIII de la LOTUP, i formular proposta a l'òrgan ambiental perquè procedisca d'acord amb el que disposa l'article 51.2n de la LOTUP.  
  
Mitjançant un edicte publicat en el Butlletí Oficial de la Província d'Alacant amb data 10 de maig de 2017 es va sotmetre a informació pública pel termini de 20 dies hàbils la proposta de PRI i estudi de detall, i els seus respectius documents ambientals estratègics.  
Transcorregut el període d'informació pública i de consultes esmentat, sense que en el termini establit s'haja presentat cap al·legació; i sense que hagen oferit cap resposta respecte d'això a les consultades formulades tant a la Diputació Provincial d'Alacant, com a la Direcció General de Comerç i Consum de la Conselleria d'Economia Sostenible, Sectors Productius, Comerç i Ocupació.  
El consultor contractat per l'Ajuntament de Teulada, en data 21 de juny de 2017, ha presentat proposta de resolució d'informe ambiental territorial i estratègic, d'acord amb els següents  
  
«Antecedents  
I. Planejament vigent  
El planejament vigent en el municipi de Teulada ho constituïx el Pla general d'ordenació urbana aprovat definitivament mitjançant la Resolució de la Comissió Territorial d'Urbanisme de data 21 de desembre de 2004 (BOP Alacant de 21.01.2005).  
Aquest instrument de planejament va ser sotmés a avaluació d'impacte ambiental, obtenint la declaració d'impacte ambiental favorable.  
  
Així mateix, han de considerar-se diferents modificacions puntuals del Pla general que afecten l'àmbit objecte de l'instrument de planejament:  
- Modificació puntual número 2/2005 (BOP 26, 01.02.2006), que afecta els usos permesos en la zona d'ordenació d'habitatges unifamiliars aïllats (AIS), permet la implantació de l'ús comercial a través d'un pla de reforma interior, i s'introdueix com a novetat l'autorització de l'ús comercial (TC) en situació d'ús c i d a les edificacions existents legalment a l'entrada en vigor del pla, que tinguen com a front de fatxada la carretera CV-746 Moraira-Calp.  
Modificació puntual número 8/2007 (BOP 60, 28.03.2008), que afecta les alineacions del carrer Cap Nord, límit sud de l'actuació.  
  
II. Règim vigent  
El Pla general d'ordenació urbana de Teulada va classificar la parcel·la cadastral propietat dels promotors de l'instrument de planejament part com a sòl urbà (zona d'edificació d'habitatges aïllats, AIS) i part com a no urbanitzable de protecció.  
L'article 6.10 de les Normes urbanístiques regula les condicions d'ordenació estructural de la zona d'habitatges aïllats, i estableix:  
g) L'ús global és el residencial, tolerant-se altres usos limitats que establirà l'ordenació detallada; tals usos podran ser el comercial, hoteler, sanitari i assistencial, però en aquest cas haurà d'efectuar-se en parcel·les que tinguen una superfície mínima i indivisible de 5.000 m²s per mitjà de la tramitació prèvia d'un PRI.  
I l'article 6.11 establix les condicions de l'ordenació detallada de la zona d'habitatges aïllats:  
  
Usos permesos Grau Situació Observacions  
TC Comercial 2 a, c Compatible  
Se situaran amb límit a la xarxa viària primària.  
Requerix una parcel·la mínima de 5.000m²s  
L'ajuntament haurà de requerir un PRI per a la implantació d'aquests usos  
S'autoritza l'ús comercial (TC) en situació d'ús «c» i «d» (art. 4.3) a les edificacions existents legalment a l'entrada en vigor del Pla, que tinguen com a front de fatxada la carretera CV-746 Moraira-Calp.  
  
  
Amb data 3 de juny de 2004, la mercantil Hermanos Farort, SL, va subscriure un conveni urbanístic amb l'Ajuntament de Teulada pel qual l'Ajuntament es va comprometre a facilitar la implantació en la parcel·la de la propietat un ús comercial en determinades condicions.  
III. Documentació, objecte, àmbit i justificació  
Documentació: la mercantil Hermanos Farort, SL, va presentar davant de l'Ajuntament de Teulada proposta de Pla de reforma interior i estudi de detall, i els seus respectius documents inicials estratègics.  
Objecte: l'instrument de planejament té com a objecte la implantació de l'ús comercial en la parcel·la sítia en la carretera Moraira-Calp, número 171, del terme municipal de Teulada.  
Àmbit: l'àrea de l'instrument de planejament està ubicada al sud del terme municipal de Teulada. Sent la seua delimitació la següent:  
Al nord, amb la carretera de Moraira a Calp, CV-746, amb una longitud de 62 metres.  
A l'est, amb sòl urbà d'ús residencial i comercial, amb una longitud de 100 metres.  
Al sud, amb el carrer Cap Nord, amb una longitud de 95 metres.  
A l'oest, amb el carrer Cap Salou, amb una longitud de 98 metres.  
Es correspon amb la parcel·la situada en la carretera Moraira-Calp, número 171, referència cadastral 8832922IB7501U7391UB, sola i exclusivament en la part classificada com a urbana en el Pla general de Teulada.  
El Pla general classifica part d'aquesta parcel·la com a sòl no urbanitzable d'especial protecció hidrològica, i no està aquesta part inclosa dins de l'àmbit de planejament.  
Actualment, dins del sector hi ha una edificació amb destinació a supermercat en funcionament i perfectes condicions arquitectòniques i un aparcament al servei d'aqueix comerç. La parcel·la compta amb accés rodat pavimentat des de viari públic i els serveis d'abastiment d'aigua, evacuació d'aigües residuals, subministrament d'energia elèctrica i enllumenat públic connectats a les xarxes públiques existents en l'entorn, i es tracten de sòl urbà consolidat.  
IV. Justificació  
L'instrument de planejament té com a justificació:  
a) Fer complir el conveni urbanístic subscrit el 3 de juny de 2004 entre l'Ajuntament de Teulada i la mercantil Hermanos Forart, SL, amb l'objecte d'implantar l'ús previst en el conveni esmentat.  
b) Utilitzar l'instrument urbanístic previst pel Pla general de Teulada per a la implantació d'un ús permés pel planejament en aquesta zona d'ordenança.  
c) Complir en els seus estrictes termes la Sentència del Tribunal Superior de Justícia número 1381/2013, de 20 de desembre, a l'excloure de l'àmbit d'ordenació els terrenys classificats pel Pla general de Teulada com a no urbanitzable. D'aquesta manera es crea un àmbit discontinu amb tres àmbits diferenciats sobre una única parcel·la registral.  
d) Convertir l'àmbit en un referent dins de la ciutat i en un pol d'atracció comercial, atesa la seua ubicació estratègica i que limita amb la carretera CV-746.  
V. Inici d'expedient d'EATE  
Per Resolució de l'òrgan ambiental de l'Ajuntament de Teulada de data 28 d'abril de 2017 es va considerar correcta la documentació presentada per la mercantil Hermanos Forart, SL, als efectes del que disposa l'article 50 de la LOTUP, i es va acordar iniciar el període de consultes previst en l'article 51.1 de la LOTUP, i ordenar la publicació d'un edicte en el Butlletí Oficial de la Província d'Alacant, en el qual s'exposaria la documentació, a fi que el públic interessat poguera realitzar, durant el període de 20 dies hàbils, les al·legacions i suggeriments que estime convenients. Durant aquest període la documentació esmentada ha estat disponible al públic en la web municipal.  
VI. Consultes realitzades  
L'Ajuntament ha sotmés la documentació redactada a consulta per un termini de 20 dies de la Diputació Provincial d'Alacant, així com de la Direcció General de Comerç i Consum de la Conselleria d'Economia Sostenible, Sectors Productius, Comerç i Ocupació, sense que hagen oferit cap resposta respecte d'això.  
Així mateix, la documentació ha sigut exposada al públic, mitjançant un edicte publicat en el Butlletí Oficial de la Província d??Alacant número 87, de data 10 de maig de 2017, sense que en el termini establit s'haja presentat cap al·legació.  
Als anteriors antecedents se li apliquen els següents  
  
Fonaments tècnics i jurídics  
Primer. Avaluació ambiental territorial i estratègica  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic valencià per mitjà de la Llei 5/2004, de 25 de juliol, de la Generalitat, d'ordenació del territori, urbanisme i paisatge.  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació dels efectes de determinats plans i programes en el medi ambient.  
  
Segon. Identificació i valoració dels possibles efectes sobre el medi ambient  
L'article 46 de la LOTUP establix que seran objecte d'avaluació ambiental i territorial estratègica ordinària els plans i programes, així com les seues modificacions, que s'adopten i aproven per una administració pública i l'elaboració i aprovació dels quals siga exigida per una disposició legal o reglamentària o acord del Consell, complint els supòsits de l'apartat 1 de l'article esmentat, i l'apartat 3 del mateix article 46 de la LOTUP afig que l'òrgan ambiental determinarà si un pla o programa ha de ser objecte d'avaluació ambiental i territorial estratègica ordinària o simplificada, en els supòsits allí previstos i tenint en compte els criteris establits en l'annex VIII de la llei, tot això prèvia consulta a les administracions públiques afectades a què es refereixen els articles 48.d i 51.1 de la LOTUP i d'acord amb les fases de la tramitació exposades en l'article 49.  
El document inicial estratègic ?denominat pel promotor document ambiental estratègic?, conté l'anàlisi de l'objecte de la modificació, de les alternatives i justificació de la seleccionada, i dels efectes previsibles sobre el medi ambient i sobre els elements estratègics del territori. Segons el document inicial estratègic, a través del Pla de reforma interior es generarà un nou pol d'atracció en la ciutat, la qual cosa comportarà l'establiment de noves instal·lacions comercials, la qual cosa, al seu torn, suposarà un increment de l'activitat econòmica dins del municipi, que comportarà:  
- La creació de nous llocs de treball per a les persones residents en el municipi de Teulada-Moraira en aquests moments de crisi laboral i econòmica.  
- La generació d'un benefici indirecte per als habitants de Teulada-Moraira, a través de la recaptació d'impostos per l'Ajuntament, com l'IBI, l'IAE, les llicències de construcció, d'activitat, etcètera.  
D'altra banda, afirma que el Pla de reforma interior suposarà una revitalització d'una zona de centralitat de gran importància en la ciutat, i generarà un espai comercial per a donar servei al caràcter residencial de tot l'entorn.  
Respecte als efectes ambientals previsibles considera que, atés que es tracta d'un sòl urbà consolidat, aquests no són significatius ni en la fase d'obres ?no hi ha obres previstes?, ni en la fase de funcionament.  
  
Així mateix, justifica que el Pla de reforma interior respecta l'ordenació estructural del Pla general de Teulada, atés que no modifica:  
- La classe ni la categoria del sòl, atés que manté la classe de sòl urbà.  
- Els elements estructurants dels sistemes de xarxes públiques, atés que no es modifica cap xarxa estructurant ni secundària.  
- La delimitació i les condicions bàsiques d'ordenació de la zona d'ordenança AIS grau 1, atés que es manté:  
· L'aprofitament de l'àmbit (i per tant l'àrea de repartiment).  
· No s'incrementa l'edificabilitat.  
Quant a les consultes realitzades a les administracions públiques (Diputació Provincial d'Alacant i Direcció General de Comerç i Consum de la Conselleria d'Economia Sostenible, Sectors Productius, Comerç i Ocupació), no han oferit resposta a aquestes.  
Així mateix, no s'ha formulat cap al·legació durant el període d'exposició pública de la documentació presentada.  
Segons l'opinió dels tècnics que subscriuen, la justificació continguda tant en els esborranys d'instrument de planejament presentat com en els seus respectius documents d'inici estratègics és correcta i ajustada al que disposa tant en la legislació urbanística vigent (LOTUP) com el planejament urbanístic municipal.  
Atés el limitat abast de la modificació, i la seua reduïda incidència ambiental, no estem davant d'un supòsit de planejament sotmés a avaluació ambiental i territorial ordinària, havent-se analitzat convenientment en els documents aportats pel promotor els criteris establits en l'annex VIII de la LOTUP, tal com resumim a continuació:  
  
  
a) La mesura en què el pla o programa estableix un marc per a projectes i altres activitats, bé en relació amb la ubicació, naturalesa, dimensions i condicions de funcionament o bé en relació amb l'assignació de recursos.  
 Els plans presentats s'ajusten al que disposa el Pla general de Teulada, i únicament tenen com a àmbit d'influència sòl urbà consolidat.  
b) La mesura en què el pla o programa influeix en altres plans o programes, inclosos els que estiguen jerarquitzats. Els plans presentats són desenrotllament del planejament general, no tenint incidència en altres plans territorials.  
c) La pertinència del pla o programa per a la integració de consideracions ambientals, amb l'objecte, en particular, de promoure el desenvolupament sostenible. Els plans presentats s'ajusten al Pla general de Teulada, i al tindre com a objecte la implantació d'usos terciaris en compte de residencials es consideren més sostenibles, atés que satisfan una demanda de serveis a la comunitat local que reduïx els desplaçaments a altres emplaçaments, reduint amb això les emissions de CO2.  
  
d) Problemes ambientals significatius relacionats amb el pla o programa.  
 No es consideren problemes significatius.  
e) La pertinència del pla o programa per a la implantació de la legislació comunitària o nacional en matèria de medi ambient, com, entre altres, els plans o programes relacionats amb la gestió de residus o la protecció dels recursos hídrics. No té incidència.  
f) La incidència en el model territorial. Els plans presentats s'ajusten al Pla general de Teulada, sent per tant compatibles amb el model territorial.  
2. Les característiques dels efectes i de l'àrea probablement afectada, considerant en particular:   
a) La probabilitat, duració, freqüència i reversibilitat dels efectes. No es consideren efectes negatius.  
b) El caràcter acumulatiu dels efectes. No es consideren efectes negatius.  
c) El caràcter transfronterer dels efectes. No es consideren efectes transfronterers.  
d) Els riscos per a la salut humana o el medi ambient. No es consideren riscos per a la salut humana o el medi ambient, ans al contrari es considera positiu l'ús a implantar com a mecanisme per a reduir desplaçaments en vehicle de motor a altres centres d'abastiments.  
  
e) La magnitud i l'abast espacial dels efectes (àrea geogràfica i grandària de la població que puguen veure's afectades). L'impacte de l'actuació és espacialment reduït i la seua influència sobre la població també és limitada a l'àrea costanera de Moraira.  
f) El valor i la vulnerabilitat de l'àrea probablement afectada causa de:   
1r. Les característiques naturals especials. No es consideren, atés que el pla afecta sòl urbà consolidat.  
2n. Els efectes en el patrimoni cultural. No s'hi observen.  
   
3r. La superació de valors límit o d'objectius de qualitat ambiental. No s'hi observen, ans al contrari l'ús proposat en el pla pot contribuir a reduir emissions de CO2.  
4t. El segellat i l'explotació intensiva del sòl. No és rellevant, al tractar-se de sòl urbà consolidat.  
5é. Els efectes en àrees o paisatges amb rang de protecció reconegut en els àmbits nacional, comunitari o internacional. No es produeix cap afectació a la infraestructura verda regional.  
6é. Els efectes sobre el desenvolupament equilibrat del territori. No s'aprecien efectes negatius sobre l'equilibri del territori.  
  
  
Tercer. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aqueixa llei, que la modificació de planejament avaluat no influeix en altres plans o programes, no té incidència en el model territorial vigent en el municipi ni produeix increment en el consum de recursos, no suposa afecció sobre elements del patrimoni natural i cultural, i consultades les administracions públiques amb competències afectades, es pot concloure que el procediment d'avaluació ambiental simplificada és prou per a determinar que el Pla de reforma interior i estudi de detall per a regular la implantació de l'ús comercial en Teulada, carretera Moraira-Calp, número 171, no té efectes significatius sobre el medi ambient i el territori.  
  
D'acord amb allò que s'ha exposat, es proposa emetre l'informe ambiental territorial i estratègic favorable en el procediment simplificat d'avaluació ambiental i territorial estratègic del Pla de reforma interior i estudi de detall per a regular la implantació de l'ús comercial en Teulada, carretera Moraira-Calp, número 171, i és procedent continuar la tramitació dels instruments de planejament d'acord amb la seua normativa sectorial.  
  
Quart. Publicitat i vigència  
L'article 51.7 de la LOTUP regula que la resolució de l'òrgan ambiental i territorial estratègic emesa en el procediment simplificat es comunicarà a l'òrgan promotor i a l'òrgan substantiu que, en aquest cas, coincideixen en el mateix ajuntament, als efectes de continuar el procediment d'aprovació del pla d'acord amb la normativa sectorial.  
  
L'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada del pla.  
La resolució que emet l'informe ambiental i territorial estratègica no serà susceptible de cap recurs, sense perjudici que, si és el cas, es procedisca en via administrativa o judicial contra l'acord d'aprovació de l'instrument de planejament.  
  
Cinqué. Òrgan competent  
La lletra c de l'article 48 de la LOTUP regula l'òrgan ambiental i territorial, que és aquell que realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques i, en col·laboració amb l'òrgan promotor i substantiu. Vetla per la integració dels aspectes ambientals, junt amb els territorials i funcionals en l'elaboració del pla o del programa.  
  
En principi, i amb caràcter general, l'òrgan ambiental i territorial és l'òrgan autonòmic dependent de la conselleria competent en matèria d'ordenació del territori i medi ambient; però la norma estableix que ho serà l'ajuntament del terme municipal de l'àmbit de planejament objecte de l'avaluació ambiental en els casos següents:  
  
1. En els instruments de planejament urbanístic que afecten únicament i exclusivament l'ordenació detallada del sòl urbà definida en la present llei.  
2. En els instruments de planejament urbanístic que, en el desenvolupament de planejament avaluat ambientalment, afecten únicament i exclusivament  l'ordenació detallada del sòl urbanitzable definida en la present llei.  
3. En els instruments de planejament urbanístic que afecten únicament i exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.  
  
En aquest supòsit, l'instrument de planejament afecta, únicament i exclusivament, l'ordenació detallada del sòl urbà del Pla general de Teulada ?que ha sigut avaluat ambientalment?, per la qual cosa l'òrgan ambiental i territorial estratègic és l'Ajuntament de Teulada, i per delegació la regidora delegada de medi ambient (Resolució número 2485, de 27.09.2016).  
En virtut del que s'ha exposat es conclou amb la següent proposta de resolució a adoptar per l'òrgan ambiental municipal:  
Primer. Emetre, als efectes de l'article 51.2.b de la LOTUP, resolució d'informe ambiental territorial i estratègic del Pla de reforma interior i estudi de detall per a regular la implantació de l'ús comercial en Teulada, carretera Moraira-Calp, número 171, considerant que d'acord amb els criteris de l'annex VIII de la LOTUP és aplicable el procediment simplificat d'avaluació ambiental i territorial estratègic, a l'observar que no té efectes significatius sobre el medi ambient.  
  
Segon. Remetre la mencionada resolució d'informe ambiental i territorial estratègic a l'òrgan promotor i substantiu, a fi de que puga continuar la tramitació dels instruments de planejament d'acord amb el que disposen els articles 51.7 i 57 de la LOTUP, i comunicar-ho a tals efectes al promotor de l'instrument de planejament.  
Tercer. Publicar la present resolució en el Diari Oficial de la Generalitat Valenciana, indicant que, atés que no és un acte definitiu en via administrativa, no es pot interposar cap recurs contra aquesta, sense perjudici que, si és el cas, es procedisca en via administrativa o judicial contra l'acord d'aprovació de l'instrument de planejament.-  
En virtut de tot l'anteriorment exposat, resolc:  
  
Primer  
Emetre, als efectes de l'article 51.2.b de la LOTUP, la present resolució d'informe ambiental territorial i estratègic del Pla de reforma interior i estudi de detall per a regular la implantació de l'ús comercial en Teulada, carretera Moraira-Calp, número 171, considerant que d'acord amb els criteris de l'annex VIII de la LOTUP és aplicable el procediment simplificat d'avaluació ambiental i territorial estratègic, a l'observar que no té efectes significatius sobre el medi ambient.  
  
Segon  
Remetre la mencionada resolució d'informe ambiental i territorial estratègic a l'òrgan promotor i substantiu, a fi de que puga continuar la tramitació dels instruments de planejament d'acord amb el que disposen els articles 51.7 i 57 de la LOTUP, i comunicar-ho a tals efectes al promotor de l'instrument de planejament.  
  
Tercer  
Publicar la present resolució en el Diari Oficial de la Generalitat Valenciana, i indicar que, atés que no és un acte definitiu en via administrativa, no es pot interposar cap recurs contra aquesta, sense perjudici que, si és el cas, es procedisca en via administrativa o judicial contra l'acord d'aprovació de l'instrument de planejament.»  
Cosa que es publica en compliment de l'apartat tercer d'aquesta resolució i de conformitat amb el que disposa l'article 51.7 de la LOTUP, als efectes oportuns.  
  
Teulada, 26 de juny de 2017.- L'alcalde: Carlos Linares Bañón. La secretària accidental (R 700, 15.03.2017): María Bisquert Crespo.